CELEX: 62021TN0190
Language: sl
Date: 2021-04-07 00:00:00
Title: Zadeva T-190/21: Tožba, vložena 7. aprila 2021 – RI in drugi/Svet in drugi

7.6.2021   
            
            
               SL
            
            
               Uradni list Evropske unije
            
            
               C 217/55
            
         
      Tožba, vložena 7. aprila 2021 – RI in drugi/Svet in drugi
      (Zadeva T-190/21)
      (2021/C 217/70)
      Jezik postopka: francoščina
      
         Stranke
      
      
         Tožeče stranke: RI in 15 drugih tožečih strank (zastopnik: N. de Montigny, odvetnica)
      
         Tožene stranke: Svet Evropske unije, Evropska komisija, Evropska služba za zunanje delovanje (ESZD) in Eulex Kosovo
      
         Predlogi
      
      Tožeče stranke Splošnemu sodišču predlagajo, naj:
      primarno:
      
                  —
               
               
                  kar zadeva delovno razmerje:
                  
                              —
                           
                           
                              pogodbena razmerja tožečih strank preoblikuje v pogodbe o zaposlitvi za nedoločen čas;
                           
                        
                              —
                           
                           
                              toženim strankam naloži plačilo nadomestila za čas odpovednega roka:
                              
                                          —
                                       
                                       
                                          za tožečo stranko RW: 65 726,17 EUR,
                                       
                                    
                                          —
                                       
                                       
                                          za tožečo stranko RZ: 84 748,27 EUR;
                                       
                                    
                        
                              —
                           
                           
                              toženim strankam naloži, naj tožečim strankam plačajo odškodnino zaradi nevključenosti v nacionalni sistem socialne varnosti, ki naj se določi na podlagi veljavne zakonodaje;
                           
                        
                              —
                           
                           
                              toženim strankam naloži plačilo obresti na te zneske;
                           
                        
                              —
                           
                           
                              strankam določi rok za ovrednotenje navedene odškodnine, ki mora biti ugotovljena;
                           
                        
            
                  —
               
               
                  kar zadeva druge pravice:
                  
                              —
                           
                           
                              ugotovi, da bi morale biti tožeče stranke zaposlene kot začasni uslužbenci katere od prvih treh toženih strank, in da so prve tri tožene stranke tožeče stranke obravnavale nezakonito in diskriminatorno, in to brez objektivne utemeljitve, v zvezi z njihovimi dohodki, pokojninskimi pravicami in s tem povezanimi ugodnostmi ter v zvezi z jamstvom poznejše zaposlitve;
                           
                        
                              —
                           
                           
                              prvim trem toženim strankam naloži, naj vsaki tožeči stranki plačajo odškodnino za škodo, nastalo zaradi neuporabe dohodkov, pokojninskih pravic, nadomestil in ugodnosti na podlagi Pogojev za zaposlitev drugih uslužbencev Evropske unije kot posledice nezakonitega različnega obravnavanja;
                           
                        
                              —
                           
                           
                              toženim strankam naloži plačilo obresti na te zneske;
                           
                        
                              —
                           
                           
                              strankam določi rok, v katerem je treba ovrednotiti te odškodnine ob upoštevanju razreda in stopnje, v katere bi bilo treba tožeče stranke razporediti ob zaposlitvi, povprečnega plačnega napredovanja, razvoja njihove poklicne poti, nadomestil, ki bi jih morale prejemati iz naslova pogodb začasnega uslužbenca, ter te rezultate primerjati z dohodki, ki so jih tožeče stranke dejansko prejele;
                           
                        
            podredno:
      
                  —
               
               
                  prvim trem toženim strankam naloži, naj tožečim strankam plačajo odškodnino iz naslova njihove nepogodbene odgovornosti kot posledico nespoštovanja temeljnih pravic tožečih strank, ocenjeno ex aequo et bono na 20 000 EUR za vsako leto delovne dobe;
               
            
                  —
               
               
                  toženim strankam naloži plačilo obresti na te zneske;
               
            toženim strankam naloži plačilo stroškov
      
         Tožbeni razlogi in bistvene trditve
      
      Tožeče stranke v utemeljitev tožbe navajajo sedem razlogov, ki so v bistvu enaki ali podobni tožbenim razlogom, navedenim v okviru zadeve T-183/21, QP in drugi/Svet in drugi.